<classify> ELIUD NGONDO, MBEYA KAMATI za mitihani zimetakiwa kuhakikisha taratibu zote zauendeshaji wa upimaji wa mitihani ya kitaifa kwa wanafunzi wa darasa la nne na kidatocha pili zinazingatiwa ipasavyo ili kuondoa udanganyifu wowote. Hayo yamesemwa na Katibu Mtendaji wa Baraza la MitihaniTanzania NECTA Dk.Charles Msonde mkoani Mbeya jana, alipozungumza nawaandashi wa habari na kuwaasa wasimamizi wa upimaji, wamiliki wa shule,walimuna wananchi kutojihusisha na vitendo vya udanganyifu. Dk.Msonde alisema Novemba leo na kesho kutakuwapo naupimaji wa kitaifa kwa wanafunzi wa kidato cha pili na sekondari 4,796 zitakuwa,Novemba 20 hadi 21 kutakuwa na upimaji wa wanafunzi wa darasa la nne ambaposhule 17,483 za msingi zitafanya mtihani huo. Alisema kamatizihakikishe mazingira ya vituo vya upimaji yapo salama, tulivu na kuzuia mianyayote inayoweza kusababisha udanganyifu wa mitihani hiyo na kupelekea wanafunzikufutiwa matokeo yao baada ya kufanya mitihani. Alisema kamati zihakikishe usalama wa vituo teuleunaimarishwa na vituo vitumike kwakuzingatia mwongozo uliotolewa na baraza la mitihani la Tanzania. Baraza linatoa wito kwa wasimamizi wote kufanya kazi yaokwa umakini na uadilifu wa hali ya juu na wasimamizi wanaelekezwa kufanya kaziyao kwa weledi na kuzingatia kanuni za mitihani na miongozo waliyopewa,alisema. Alisema wasimamizi wahakikishe wanalinda haki za watahiniwawenye mahitaji maalumu ambazo ni kuwapatia mitihani yenye maandishi ya nuktanundu kwa watahiniwa wasioona na maandishi yaliyokolezwa kwa watahiniwa wenyeuono hafifu. Alisema watahiniwa wote wenye mahitaji maalumu waongezewemuda wa dakika 20 kwa kila saa kwa masomo ya Hisabati na dakika 10 kwa kwamasomo mengine kama mwongozo wa baraza unavyoelekeza. Alisema baraza linaamina walimu wamewaandaa vizuriwanafunzi kipindi chote cha miaka miwili kwa elimu ya sekondari na miaka minekwa wanafunzi wa shule za msingi. Matarajio ya Baraza la Mitihani, ni wanafunzi watafanyaupimaji huo kwa kuzingatia kanuni za upimaji ili matokeo yaoneshe uwezo waohalisi kulingana na maarifa na ujuzi waliopata kutoka kwa walimu. Baraza halitasita kukifuta kituo chochote cha mitihaniendapo litajiridhisha kuwa uwepo wake unahatarisha usalama wa upimaji wa taifa,pia jamii inatakiwa kutoa ushirikiano unaotakiwa kuhakikisha upimaji wa kidatocha pili na darasa la darasa nne unafanyika kwa amani na utulivu, alisema Dk.Msonde.  <topic>: kimataifa 